

REPUBLIKA HRVATSKA                                                             
GRAD ZAGREB
INDUSTRIJSKA STROJARSKA ŠKOLA

KLASA: 602-03/26-06/04
URBROJ: 251-287-26/06-8
Zagreb, 31.07.2026.

Z A P I S N I K

22. sjednice Školskog odbora Industrijske strojarske škole, održane u uredu ravnatelja dana 31. srpnja 2026. godine.

Sjednici prisustvuju sljedeći članovi Školskog odbora: 

1.         Iva Bojčić
2.         Josip Filić
3.         Jadranko Kezerić
4. 	Jelena Novosel

Marija Prša nije prisutna.

Ostali prisutni:

1.  Nenad Pavlinić, ravnatelj
2.  Silvia Špehar, tajnica Škole
3.  Iva Boban, voditeljica računovodstva


Sjednica je započela u 11,00 sati.

Zapisnik vodi Silvia Špehar, tajnica Škole.
                 
Predsjednica Školskog odbora, Iva Bojčić, pozdravlja nazočne i otvara 22. sjednicu Školskog odbora, potvrđuje da je na sjednici nazočna većina članova te da postoji potrebna većina za rad i odlučivanje.

                 DNEVNI RED

1. Verifikacija zapisnika 21. sjednice Školskog odbora;
2. Usvajanje izvještaja o izvršenju financijskog plana za razdoblje od 01. do 06. mjeseca 2026.; 

3. Davanje prethodne suglasnosti Školskog odbora na prijedlog ravnatelja za zasnivanje radnog odnosa po javnom natječaju, za radno mjesto:
pomoćnik/ica u nastavi  - 1 izvršitelj (m/ž), određeno, nepuno radno vrijeme, 32 sati ukupnog tjednog  radnog vremena
Razno.
AD.1.
Predsjednica Školskog odbora, Iva Bojčić, daje na verifikaciju Zapisnik 21. sjednice Školskog odbora, koji članovi Školskog odbora jednoglasno usvajaju.

AD.2.
Predsjednica Školskog odbora Iva Bojčić daje riječ voditeljici računovodstva Ivi Boban, koja o navedenoj točki dnevnog reda, nastavno na dostavljenu dokumentaciju putem maila, obavještava Školski odbor kako slijedi:
Prema Zakonu o proračunu, Pravilniku o planiranju u sustavu proračuna i Pravilniku o polugodišnjem i godišnjem izvještaju o izvršenju proračuna i financijskog plana, Škola je dužna upravljačkom tijelu dati na usvajanje Prijedlog polugodišnjeg izvještaja o izvršenju financijskog plana za razdoblje 1. 1. – 30. 6. 2026. U navedenom razdoblju škola je ostvarila 1.361.338,33 € prihoda te imala 1.410.633,42 € ukupnih rashoda što je rezultiralo manjkom prihoda nad rashodima u iznosu 49.295,09 €. Podsjećamo da je riječ o metodološkom manjku zbog izmjena Pravilnika o proračunskom računovodstvu i računskom planu gdje je u 2025. promijenjen način evidentiranja plaća pa je 2025. imala 13 rashoda za plaće u odnosu na standardnih 12 te izmjena u  evidentiranju EU sredstava koja se evidentiraju kao predujam, a ne kao prihod. Manjak iz 2025. prenesen je u 2026. i tako u svako sljedeće razdoblje dok se ne anulira utjecaj izmjena Pravilnika. 
Izvještaj o izvršenju financijskog plana daje informacije o prihodima i rashodima prema prirodnoj vrsti pojedinog troška te prema aktivnostima i izvorima financiranja koje škola ima. Glavni izvori financiranja su Grad Zagreb i njihova decentralizirana sredstva kojim se financiraju osnovni rashodi poslovanja te izvor pojačanog standarda iz kojeg su se prvom polugodištu financirale naknade za rad ŠO, plaća pomoćnice u nastavi gđe V.G., svi rashodi aktivnosti ZAG, naknada za rad E-tehničara te najam skladišta za strojeve i opremu iz naših radiona. Plaće djelatnika financiraju se od pomoći iz drugih proračuna odnosno MZOM-a, a riječ je o najvećim prihodima odnosno rashodima koje Škola ima oko 70% svih prihoda/rashoda čine plaće za djelatnike. Iz vlastitih prihoda financirali smo dio rashoda poslovanja Škole. Iz prihoda za posebne namjene (prihodi od duplikata svjedodžbi) financiralo se stručno usavršavanje stručnih suradnika. Izvor financiranja Programi Unije odnosi se na rashode za tekući i završene projekte Erasmus+ te dio sredstava koji je prenesen iz RCK projekta. Iz EU sredstava financira se i projekt Pomoćnici u nastavi/stručni komunikacijski posrednici u kojem sudjeluje naša asistentica gđa. I.P. te pedagoginja Škole kao koordinatorica i iz kojeg se financiraju plaća asistentice odnosno naknada za rad koordinatorice. Iz donacija su se namjenski financirale naknade za službeni put tj. dnevnice djelatnika koji su pratili učenike na terenskoj nastavi u Češku i Italiju te maturalna putovanja u Crnu Goru i Španjolsku. Donacije smo dobili od turističke agencije ABC Travels koja je bila zadužena za organizaciju putovanja. Također, iz izvora financiranja donacije, financirala se aktivnost Odredište Zagreb, radilo se o prenesenom prihodu iz 2025., no sama realizacija projekta je bila u drugom polugodištu šk. god. 2025./2026. 
Prenesenim viškom prihoda iz 2025. financirana je nabava dugotrajne imovine tj. pametne ploče, dio materijalnih rashoda i rashoda za zaposlene.

Nakon izlaganja voditeljice računovodstva, predsjednica Školskog odbora Iva Bojčić daje na glasanje 2. točku dnevnog reda: usvajanje izvještaja o izvršenju financijskog plana za razdoblje od 01. do 06. mjeseca 2026.
              Školski odbor daje suglasnost na cit. izvještaj, čime je 2. točka dnevnog reda jednoglasno usvojena.  


AD.3.

Predsjednica Školskog odbora Iva Bojčić daje riječ tajnici Škole, koja obavještava Školski odbor kako je na natječaj za pomoćnika u nastavi stiglo pet prijava kandidata, od kojih su tri ispunjavale formalne uvjete natječaja. Na razgovor su se odazvale dvije kandidatkinje.
Selekcijski postupak kandidata za ovo radno mjesto proveden je sukladno prethodno dostavljenim uputama Grada Zagreba i Hrvatskog zavoda za zapošljavanje, Regionalni ured Zagreb – Projekt “Pomoćnici u nastavi I stručni komunikacijski posrednici kao potpora inkluzivnom obrazovanju, faza VII”, na propisanim obrascima koji su sadržavali jasna pitanja za kandidate i parametre ocijenjivanja kandidata.
Nakon provedenih razgovora, Povjerenstvo za vrednovanje kandidata prijavljenih na natječaj odabralo je I.P. kao najbolju kandidatkinju. 
Slijedom navedenog, predlaže se I.P. za zasnivanje radnog odnosa na radnom mjestu pomoćnika u nastavi.
              Predsjednica Školskog odbora Iva Bojčić daje na glasanje davanje suglasnosti Školskog odbora na prijedlog za zasnivanje radnog odnosa sa I.P.
Školski odbor daje suglasnost na zasnivanje radnog odnosa sa I.P. čime je 3. točka dnevnog reda jednoglasno usvojena.  

 
AD.4.
	
Predsjednica Školskog odbora Iva Bojčić ukratko obavještava Školski odbor o ostalim aktualnostima.

                                                 Sjednica je završena u 11,30 sati.



Zapisnik vodila:                                                              Predsjednica Školskog odbora: 
Silvia Špehar, mag.iur                                                    Iva Bojčić, prof.
